Ioannes Wesley Powell
Ioannes Wesley Powell Res apud Vicidata repertae: Nativitas: 24 Martii 1834; Mount Morris Obitus: 23 Septembris 1902; North Haven Patria: Civitates Foederatae Americae Familia Coniunx: Emma Dean Powell Proles: Mary Dean Powell Memoria Sepultura: Arlington National Cemetery Ioannes Wesley Powell (24 Martii 1834–23 Septembris 1902) fuit miles Americanus, geologus, explorator Occidentis Americani, professor in Universitate Wesleyana Illinoesiae, et maiorum institutorum scientificorum et culturalium dux. Innotuit Expeditione Geographica Powelliana 1869, navigatione quae tres menses per flumina Viride et Coloratum duravit, inter quam prima traiectio per Vallem Grandem fuit. Powell secundus fuit director Inspectionis Geologicae Civitatum Foederatarum (1881–1894) et proposuit, propter progressum Occidentis aridi, rationes ob eius accuratas condicionum aestimationes praescientes. Primus director Ministerii Ethnologiae Americanae in Instituto Smithsoniano creatus est, cum, dux Inspectionis Geologicae Civitatum Foederatarum merens, investigationi et publicationi linguisticam et sociologicam faveret. Cosmos Club Vasingtoniae anno 1878 condidit, una cum Clarentio Eduardo Dutton, Henrico Smith Pritchett, Gulielmo Harkness, et Ioanne Shaw Billings.